**Rask oppvarming og noe dårlig sikt i deler av Mjøsa**

[09/06-2008]

Det fine været den siste tida har ført til rask oppvarming av overflatelaget i Mjøsa. Ved en prøverunde 5. juni ble følgende temperaturer målt på 0,5 m dyp: Brøttum 16,8 °C, Kise 18,9 °C, Furnesfjorden 21,3 °C og Skreia 15,2 °C. **Det er meget sjelden vi måler så høye temperaturer midtfjords allerede i begynnelsen av juni.** Det varme laget var imidlertid bare 2-4 m dypt, og en økning i vinden vil trolig føre til markert nedgang i temperaturen i overflaten. Sikten var gjennomgående noe dårlig som en følge av flomvann i kombinasjon med en del alger.